Gorillaz

Gorillaz er en engelsk virtuell musikkgruppe, som ble opprettet i 1998 av Blurvokalist Damon Albarn og Jamie Hewlett. Gruppa består av Damon Albarn og Jamie Hewlett, foruten de fire fiktive animerte medlemmene «2D» og «Murdoc» og «Noodle» og «Russel».

Deres fiktive univers uttrykkes gjennom gruppas hjemmeside og musikkvideoer, samt en rekke andre medier, som for eksempel korte tegnefilmer. Musikken er et samarbeid mellom ulike musikere, med Albarn som den eneste permanente musikalske bidragsyteren. Deres stil er en sammensetning av flere musikalske sjangere, med stor påvirkning fra blant annet alternativ rock, rock, hiphop, electronica, dub og pop.

Gruppas debutalbum, Gorillaz fra 2001, solgte over sju millioner eksemplarer og skaffet gruppa plass i Guinness rekordbok som tidenes mest sukessfulle virtuelle musikkgruppe. Gruppa ble nominert til Mercury Prize i 2001, men nominasjonen ble senere trukket etter gruppas ønske. Deres andre album, Demon Days, gitt ut i 2005, solgte til fem ganger platina i Storbritannia og dobbel platina i USA. Gruppa ble også nominert til fem Grammy Awards i 2006 og vant kategorien for «Beste Popsamarbeid med vokal». Gruppa har vunnet en rekke andre musikkpriser, som to MTV Video Music Awards, en NME Award og tre MTV Europe Music Awards, og har vært nominert til ni Brit Awards. Salget av albumene Gorillaz og Demon Days hadde til sammen solgt mer enn 15 millioner eksemplarer i 2007. Gruppas tredje album, Plastic Beach, ble gitt ut i mars 2010. Albumet The Fall ble utgitt i desember 2010 for gratis nedlastning for fanklubb-medlemmer og i april 2011 som fysisk plate.

I april 2012 uttalte Albarn at det var «lite sannsynlig» at prosjektet fortsatte, på grunn av uenigheter med Hewlett. Han sa likevel senere at han og Hewlett hadde funnet ut av forskjellene og at en ny utgivelse var mulig. I henholdsvis april 2017 og juni 2018 ble albumene Humanz og The Now Now utgitt.

Historie

Dannelsen og de første årene (1997-1999) 
Damon Albarn og Jamie Hewlett møttes første gang i 1990 da Graham Coxon, en stor fan av Hewletts ardeid, spurte ham om å intervjue Blur, en gruppe Albarn og Coxon akkurat hadde dannet. Intervjuet ble publisert i «Deadline», som blant publiserer Hewletts tegneserie, Tank Girl. Hewlett trodde først Albarn var en idiot, og til tross for å bli en av gruppas bekjente, gikk han ofte ikke sammen med de andre medlemmene, særlig etter at han begynte å gå ut med Coxon eks-kjæreste, Jane Olliver. På tross av dette delte Albarn og Hewlett leilighet i Westbourne Grove i London i 1997. Hewlett hadde akkurat gjort det slutt med Olliver, og Albarn var også på slutten av det profilerte forholdet med Justine Frischmann i Elastica.

Idéen om å danne Gorillaz kom da begge så på MTV. Hewlett skal ha sagt: «Hvis du ser på MTV for lenge, er det litt som faen - det er ingenting av substans der. Så vi fikk denne ideen om en tegneseriegruppe, noe som ville være en kommentar på det». Gruppa kalte seg egentlig for «Gorilla», og den første låta de spilte inn var «Ghost Train» som senere ble gitt ut som B-siden til singlen «Rock the House» og en B-side til G Sides. Musikertrioen bak Gorillaz' første opptreden inkluderte Damon Albarn, Del the Funky Homosapien og Dan the Automator, som tidligere jobbet sammen på låta «Time Keeps on Slipping» for Deltron 3030s selvtitulerte debutalbum.

Første fase: Berømmelse (2001-2002) (Celebrity Take Down)
Singelen «Clint Eastwood» ble sluppet 5. mars 2001. Blandingen av ukontrollert hiphop, simpel skrekkmusikk og en hjemsøkende munnspillsolo falt i smak rundt om i verden og sendte Gorillaz inn i verdens søkelys. På grunn av dette ble Hotmail-kontoen til de oppdiktede bandmedlemmene oppgitt (og senere hacket), og innboksene deres på den offisielle siden ble aldri fornyet. Senere samme måned ble Gorillaz' første hele album, Gorillaz, sluppet, og derfra fikk man singlene «Clint Eastwood», «19-2000», «Rock the House» og «Tomorrow Comes Today». Hver og en av musikkvideoene hadde løsslupne og lattervekkende historier og bilder, og det meste var animert.

På denne tiden ble det utgitt en  halvtimes etterligning av en fjernsynsdokumentar med tittelen Charts Of Darkness. Den fulgte reporteren Krishnan Guru-Murthy fra TV-kanalen Channel 4 i et forsøk på å spore Albarn og Hewlett etter at de var blitt lukket inn på et sinnssykehus. Programmet intervjuer også Rachel Stevens, kjent fra S Club 7, og noen få av de stemmetalentene som skulle spille roller som bandmedlemmer.

På slutten av året kom sangen «911», et samarbeid mellom Gorillaz og rap-artistene D12 (uten Eminem) og Terry Hall om terrorangrepet 11. september 2001. Samtidig ble G-Sides, et album med B-sidene fra de første tre singlene, utgitt i Japan og raskt etterfulgt av internasjonale utgivelser tidlig i 2002. I det nye året kom også en spektakulær opptreden på Brit Awards 2002 med bandet i 3D-animasjon som gikk inn og ut av fire store skjermer, med rapakkompement av Phi Life Cypher. Til slutt ble Laika Come Home, et dub remix-album som inneholder mest låter fra Gorillaz, re-arbeidet av Spacemonkeyz, gitt ut i juni 2002. Oppfølgersingelen, «Lil' Dub Chefin'», inneholder en original låt av Spacemonkeyz kalt «Spacemonkeyz Theme».

Andre fase: Demondager (2004-nå) (Demon Days)

Medlemmer 
I den halvtimer lange TV-mockumentaren Charts of Darkness, ble det eksplisitt uttalt at Damon Albarn og Jamie Hewlett sto bak prosjektet. Albarn sa «Det kunne vært femti mennesker her, men det er bare to». På det første albumet var Miho Hatori fra Cibo Matto med som stemmen til Noodle, mest kjent fra låten «19-2000», og Tina Weymouth fra tidligere Talking Heads. Gruppas musikkvideoer («Rock It» og «Tomorrow Comes Today») er laget av Passion Pictures. Gruppas nåværende live-oppsetning består av halve The Clash (Mick Jones og Paul Simonon).

Virkelige medlemmer
 Damon Albarn – vokal, gitar, bassgitar, Keyboard, Trommer, Perkusjon, melodica (1998–)
 Jamie Hewlett – illustrasjon, visuelt, FX (1998–)

Nåværende turné-medlemmer
 Mike Smith – keyboard (2001–)
 Cass Browne – trommer, perkusjon (2001–)
 Simon Tong – hoved- & rytmegitar (2005–)
 Jeff Wootton – hovedgitar (2010–)
 Mick Jones – rytmegitar (2010–)
 Paul Simonon – bassgitar (2010–)
 Jesse Hackett – keyboard (2010–)
 Gabriel Wallace – trommer, percussion (2010–)

Tegneseriemedlemmer
 2-D – vokal, keyboard, melodica (1998–)
 Murdoc – bassgitar, trommemaskin (1998–)
 Russel – trommer, perkusjon (1998–2008, 2010–)
 Del Tha Ghost Rapper - vokal (2000–2003)
 Noodle – gitar, keyboard, vokal (1998–2006, 2010–)
 Cyborg Noodle – gitar (2010–2011)
 Ace - bass (2018)

Tidligere turné-medlemmer
 Simon Katz – hoved- & rytmegitar (2001–2002)
 Junior Dan – bassgitar (2001–2002)
 William Lyonell – hoved- & rytmegitar (2001–2005)
 Roberto Occhipinti – bassgitar (2002)
 Simon Jones – rytmegitar (2005–2006)
 Morgan Nicholls – bassgitar (2005–2010)

Live-opptredener 

I 2005 la Gorillaz ut på turnéen Demon Detouri USA. Mellom 1. og 5. november 2005 ble det arrangert en Gorillaz-festival på Manchester Opera House. Festivalen ble filmet og senere gitt ut som DVD-en Demon Days Live i mars 2006. Det ble senere annonsert at en amerikansk versjon av festivalen ville bli arrangert fra 2. til 6. april 2006 i det kjente Apollo Theater i Harlem. Alle billettene ble utsolgt på under en time. Konserten 6. april ble filmet for en live webcast til MSN Video. Palladia (da kjent som MHD) sendte også en konsert fra Apollo Theater i HDTV 31. desember 2006.

Diskografi 
For en mer detaljert diskografi, se Gorillaz diskografi.

Album 
 Gorillaz (26. mars 2001) #3 UK, #14 US
 G-Sides (11. mars 2002) #9 UK
 Laika Come Home (1. juli 2002)
 Demon Days (23. mai 2005) #1 UK, #6 US
 D-Sides (2007)
 Plastic Beach (3. mars 2010)
 The Fall (19. april 2011)
 Humanz (28. april 2017)
 The Now Now (29. juni 2018)

Singler 
 «Clint Eastwood» (featuring Del tha Funkee Homosapien) (2001)
 «19-2000» (2001)
 «Rock the House» (feat. Del tha Funkee Homosapien) (2001)
 «911» (Gorillaz & D12 feat. Terry Hall fra the specials) (2001)
 «Tomorrow Comes Today» (2002)
 «Lil' Dub Chefin'» (2002)
 «Feel Good Inc.» (feat. De La Soul) (2005)
 «DARE» (feat. Shaun Ryder fra Happy Mondays) (2005)
 «Dirty Harry» (feat. Bootie Brown from Pharcyde & The Children's Choir Of San Fernandez) (2005)
 «Kids With Guns / El Mañana» (2006)
 «Stylo feat. Bobby Wamock» (2010)
 «Welcome To The World Of Platic Beach.Feat Snoop Dogg» (2010)
 «On Melancholy Hill» (2010)
 «Doncimatic.feat Daley» 2010/2011
 «Sleeping Powder» 2016

EP-er 
 Tomorrow Comes Today (2000)
Mange av singlene over har også blitt utgitt som EP-er i visse regioner.

DVD-er 
 Phase One: Celebrity Take Down (2002)
 Demon Days Live (2006)
 Phase Two: Slowboat to Hades (2006)

Referanser

Eksterne lenker 
 
 
 
 
 

Britiske musikkgrupper
Fiktive personer
Band etablert i 1998
Alternative rockegrupper